Charlie Kirk

Charles James Kirk (14 Oktoba 1993 – 10 Septemba 2025) alikuwa mwanaharakati na mwanasiasa wa mrengo wa kulia, mwandishi na mtangazaji kutoka Marekani. Mnamo 2012, alianzisha shirika la wanafunzi wa kihafidhina Turning Point USA (TPUSA) akawa mkurugenzi mtendaji. Pia aliongoza tawi la kisiasa la Turning Point Action na alikuwa mwanachama wa jukwaa la viongozi wa mrengo wa kulia Council for National Policy.

Maisha
Kirk alizaliwa na kukulia katika maeneo ya Arlington Heights na Prospect Heights, jimbo la Illinois. Tangu akiwa shule ya upili alijihusisha na siasa, akimuunga mkono mgombea wa Chama cha Republican Mark Kirk. Aliacha chuo na kujitosa kikamilifu kwenye harakati za kisiasa. TPUSA ilikua haraka kwa msaada wa wafadhili wakubwa na ilizindua miradi kama Professor Watchlist na School Board Watchlist, iliyokuwa ikiwalenga walimu waliopinga mitazamo ya shirika.

Baadaye alianzisha Turning Point Faith, akishirikiana na makanisa ya Pentekoste, akaendesha kipindi cha redio kiitwacho The Charlie Kirk Show. Kirk alijulikana kwa kumuunga mkono sana Donald Trump.

Mnamo 10 Septemba 2025, alipigwa risasi na kuuawa wakati akihutubia katika mkutano wa TPUSA chuoni Utah Valley University. Ameacha mke na watoto wawili.

 Marejeo 

Jamii:Waliozaliwa 1993
Jamii:Waliofariki 2025
Jamii:Wanaharakati wa Marekani
Jamii:Wanasiasa wa Marekani